Neuvoston asetus (EY) N:o 1298/2000, annettu 8 päivänä kesäkuuta 2000, kalavarojen säilyttämisestä suojelemalla nuoria meren eliöitä teknisin toimenpitein annetun asetuksen (EY) N:o 850/98 muuttamisesta viidennen kerran



Virallinen lehti nro L 148 , 22/06/2000 s. 0001 - 0002



Neuvoston asetus (EY) N:o 1298/2000, annettu 8 päivänä kesäkuuta 2000, kalavarojen säilyttämisestä suojelemalla nuoria meren eliöitä teknisin toimenpitein annetun asetuksen (EY) N:o 850/98 muuttamisesta viidennen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin ehdotuksen(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Maantieteellisten ja kausittaisten erityisolosuhteiden vuoksi jäsenvaltioiden olisi säädettävä katkaravun pyynnissä käytettäviä erottelevia trooleja tai verkkoja, joissa on lajittelulaite, koskevista yksityiskohtaisista säännöistä niiden lipun alla purjehtiville ja yhteisössä rekisteröidyille kalastusaluksille. Tämän vuoksi asetuksen (EY) N:o 850/98(4) 25 artikla olisi muutettava. (2) Viimeaikaiset tieteelliset lausunnot osoittavat, että tuulenkalojen määrät alueella, jotka kattaa Englannin koillisrannikon ja Skotlannin itärannikon, eivät tällä hetkellä riitä sekä kestämään niihin kohdistuvaa kalastusta että täyttämään sellaisen eri lajien vaatimukset, joiden ruokavalion tärkeän osan tuulenkalat muodostavat. Tämän vuoksi tuulenkalojen pyynti olisi tällä alueella lopetettava. (3) Asetuksen (EY) N:o 850/98 46 artikla olisi kirjoitettava uudelleen sen soveltamisen selkeyttämiseksi. (4) Äyriäisten ja simpukoiden vähimmäiskokoja olisi tarkasteltava uudelleen tai sellaiset olisi otettava käyttöön. (5) Tämän vuoksi asetus (EY) N:o 850/98 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 850/98 seuraavasti: 1) Korvataan 25 artiklan 2 kohta seuraavasti: "2. Viimeistään 1 päivänä heinäkuuta 2002 hietakatkarapujen ja Pandalus montagui -katkarapujen pyynnissä on käytettävä erottelevaa troolia tai troolia, jossa on lajittelulaite, niiden yksityiskohtaisten sääntöjen mukaisesti, jotka jäsenvaltioiden on laadittava 46 artiklan säännöksiä noudattaen. Näitä sääntöjä voidaan soveltaa vain kalastusalusten vetämiin verkkoihin." 2) Lisätään 29 artiklan jälkeen uusi artikla seuraavasti: " 29 a artikla Tuulenkalojen pyyntiä koskevat rajoitukset 1. Vuosina 2000, 2001 ja 2002 on kiellettyä purkaa aluksesta tai pitää aluksella seuraavien koordinaattien ja Englannin ja Skotlannin itärannikon rajaamalla alueella pyydettyjä tuulenkaloja: - Englannin itärannikko linjalla 55° 30' pohjoista leveyttä, - 55° 30' pohjoista leveyttä, 1° 00' läntistä pituutta, - 58° 00' pohjoista leveyttä, 1° 00' läntistä pituutta, - 58° 00' pohjoista leveyttä ja 2° 00' läntistä pituutta. - Skotlannin itärannikko linjalla 2° 00' läntistä pituutta. 2. Ennen 1 päivää maaliskuuta 2001 ja uudelleen ennen 1 päivää maaliskuuta 2002 komission on annettava neuvostolle kertomus 1 kohdan säännöksen vaikutuksista. Mainittujen kertomusten perusteella komissio voi ehdottaa asianmukaisia muutoksia edellä mainittuihin edellytyksiin." 3) Korvataan 46 artiklan 1 kohta seuraavasti: "1. Jäsenvaltiot voivat toteuttaa kantojen säilyttämiseen ja hoitoon liittyviä toimenpiteitä, jotka koskevat: a) pelkästään paikallisia kantoja, joilla on merkitystä ainoastaan asianomaisen jäsenvaltion kalastajille; tai b) sellaisia edellytyksiä tai yksityiskohtaisia sääntöjä, joilla pyritään rajoittamaan pyyntiä teknisillä toimenpiteillä: i) täydentämällä kalastusta koskevassa yhteisön lainsäädännössä määriteltyjä edellytyksiä ja yksityiskohtaisia sääntöjä; tai ii) antamalla kyseisessä lainsäädännössä määriteltyjä vähimmäisvaatimuksia tiukempia vaatimuksia, sillä edellytyksellä, että kyseisiä toimenpiteitä sovelletaan ainoastaan asianomaisen jäsenvaltion lipun alla purjehtiviin ja yhteisössä rekisteröityihin kalastusaluksiin tai, jos on kyse muusta kuin kalastusaluksella suoritettavasta kalastuksesta, kyseiseen jäsenvaltioon sijoittautuneisiin henkilöihin." 4) Muutetaan liite XII seuraavasti: a) korvataan sanat "Mattosimpukka (Venerupis pullastra) 40 mm" sanoilla "Mattosimpukka (Venerupis pullastra) 38 mm"; b) korvataan sanat "Simpukka (Callista chione) 5 cm" sanoilla "Simpukka (Callista chione) 6 cm"; c) korvataan sanat "Veitsisimpukka (Ensis spp., Pharus legumen) 10 cm" sanoilla "Veitsisimpukka (Ensis spp.) 10 cm"; d) lisätään ennen saraketta "Kuningaskotilo (Buccinum undatum)" "Simpukka (Pharus legumen) 65 mm"; e) lisätään sarakkeen "Langustit (Palinurus spp.)" jälkeen "Katkarapu (Parapenaeus longirostris) 22 mm (selkäkiven pituus)". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 8 päivänä kesäkuuta 2000. Neuvoston puolesta Puheenjohtaja G. Oliveira Martins (1) EYVL C 89 E, 28.3.2000. (2) Lausunto annettu 19. toukokuuta 2000 (ei vielä julkaistu virallisessa lehdessä). (3) EYVL C 75, 15.3.2000, s. 34. (4) EYVL L 125, 27.4.1998, s. 1, asetus sellaisena kuin se on viimeksi muutettuna asetuksella (EY) N:o 2723/1999 (EYVL L 328, 22.12.1999, s. 9).